**Mór Városi Önkormányzat Képviselő-testületének**

**51/2020. (II.19.) határozata**

**a személyes gondoskodás körébe tartozó szociális ellátások (étkeztetés, nappali ellátás, házi segítségnyújtás) intézményi térítési díjának felülvizsgálatáról**

1. Mór Városi Önkormányzat Képviselő-testülete a személyes gondoskodás körébe tartozó szociális ellátások intézményi térítési díjainak felülvizsgálatáról szóló előterjesztést megtárgyalta az első fordulóban. Egyetért a határozat 1. mellékletét képező, a személyes gondoskodást nyújtó ellátásokról szóló 11/2015. (V.6.) önkormányzati rendelet módosításáról szóló rendelet-tervezet tartalmával, azaz ***a térítési díjakat a házi segítségnyújtás tekintetében módosítani kívánja****.*

2. A Képviselő-testület felkéri a jegyzőt, hogy a Mór Mikrokörzeti Szociális Intézményi Társulásban résztvevő helyi önkormányzatok képviselő-testületeinek véleményét bekérje és a vélemények beérkezését követően a rendelet-tervezetet terjessze a Képviselő-testület elé 2. fordulós tárgyalásra.

Határidő: azonnal

Felelős: Jegyző (Közigazgatási és Szociális Iroda)

Fenyves Péter Dr. Kovács Zoltán

polgármester jegyző

1. melléklet az51/2020. (II.19.) határozathoz

(B/ határozat-tervezet melléklete)

**RENDELET-TERVEZET**

**Mór Városi Önkormányzat Képviselő-testületének**

**…/2020. (….) önkormányzati rendelete**

**a személyes gondoskodást nyújtó ellátásokról szóló 11/2015. (V.6.) önkormányzati rendelet módosításáról**

Mór Városi Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdés b) pontjában és (2) bekezdés f) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva, a Mór Mikrokörzeti Szociális Intézményi Társulásban résztvevő helyi önkormányzatok képviselő-testületeinek a jogalkotásról szóló 2010. évi CXXX. törvény 5. § (5) bekezdésében meghatározott hozzájárulásával a következőket rendeli el:

**1. §** Mór Városi Önkormányzat Képviselő-testületének a személyes gondoskodást nyújtó ellátásokról szóló 11/2015. (V.6.) önkormányzati rendelete 1. melléklete helyébe az 1. melléklet lép.

**2. §** Ez a rendelet 2020. április 1. napján lép hatályba.

1. melléklet a …/2020. (….) önkormányzati rendelethez

1. melléklet a 11/2015. (V.6.) önkormányzati rendelethez

**A személyes gondoskodás körébe tartozó**

**szociális ellátások intézményi térítési díja**

|  |  |  |
| --- | --- | --- |
|  | A | B |
| 1. | **Személyes gondoskodás körébe tartozó szociális ellátás** | **Térítési díj** |
| 2. | **Étkezés napi egyszeri** | 545.-Ft+ÁFA |
| 3. | **Az étkezés kiszállítása** | 125.-Ft+ÁFA |
| 4. | **Étkezés napi háromszori** | 840.-Ft+ÁFA |
| 5. | **Házi segítségnyújtás** | 770.-Ft/óra |
| 6. | **Nappali ellátás** | 740.-Ft/nap |